*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**N - Ա**

**Հայաստանի Հանրապետության կառավարության 2020 թվականի ՆՈՅԵՄԲԵՐԻ 18-Ի թիվ 1811-Ա որոշման մեջ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ կատարելու մասին**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը` Հայաստանի Հանրապետության կառավարությունը ո ր ո շ ու մ է.

1.Հայաստանի Հանրապետության կառավարության 2020 թվականի նոյեմբերի 18-ի «Գ**երակա ոլորտում իրականացվող ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը, հումքը և (կամ) նյութերը ներմուծման մաքսատուրքից ազատելու արտոնությունից օգտվելու համար «ՕՎԱԼ ՊԼԱՍՏԻԿ» սահմանափակ պատասխանատվությամբ ընկերության կողմից ներկայացված հայտը բավարարելու և արտոնությունը կիրառելու մասին»** N 1811-Ա որոշման 1-ին կետով հաստատված հավելվածում կատարել հետևյալ լրացումները և փոփոխությունները.

1. 1-ին կետի «Տեխնիկական բնութագիրը» սյունակի «Պոլիպրոպիլեն առաջնային ձևի Տեսքը՝ թափանցիկ գռանուլներ Խտությունը՝ 0,9 գր/սմ3 Հոսունությունը՝ միջին 3-ից մինչև 7 Փաթեթավորված է 25 կգ-ոց պարկերով» բառերը փոխարինել «Պոլիպրոպիլեն առաջնային ձևի, տեսքը՝ գնդիկավոր հատիկներ, տեսակարար կշիռը՝ 0,9-0,91 գ/սմ3, հալման հոսքի արագությունը՝ միջին 2,5-ից-70 գր/10ր․» բառերով, «Ծագման երկիրը» սյունակի «Սաուդյան Արաբիա» բառից հետո լրացնել «Ինդոնեզիա, Չինաստան, Վրաստան, Ուզբեկստան, Գերմանիա, Նիդերլանդներ, Հնդկաստան, Եգիպտոս ԱՄԷ, Քուվեյթ, Օման, Վիետնամ, Մալայզիա, Թուրքիա» բառերով,
2. 2-րդ կետի «Տեխնիկական բնութագիրը» սյունակի «Պոլիէթիլեն Տեսքը՝ թափանցիկ գռանուլներ Բարձր և ցածր խտությունների՝ 955-ից 968 կգ/մ3 Օգտագործման ջերմաստիճան՝ 1200-ից 1000C» բառերը փոխարինել «Պոլիէթիլեն առաջնային ձևի, տեսքը՝ գնդիկավոր հատիկներ, բարձր տեսակարար կշռով՝ 0,940-ից բարձր գ/սմ3» բառերով, «Ծագման երկիրը» սյունակը «Ուզբեկստան» բառից հետո լրացնել «Հարավային Կորեա, Թուրքմենստան, Թայվան, Ինդոնեզիա, Չինաստան, Վրաստան, Թուրքիա, Գերմանիա, Նիդերլանդներ, Հնդկաստան, Եգիպտոս, ԱՄԷ, Քուվեյթ, Օման, Վիետնամ, Մալայզիա» բառերով,
3. 3-րդ կետի «Տեխնիկական բնութագիրը» սյունակի «Պոլիէթիլեն-տերեֆտալատ Խտությունը՝ 1,38 գ/սմ3 Հալման ջերմաստիճան՝ 2500C» բառերը փոխարինել «Պոլիէթիլեն-տերեֆտալատ/Պոլիմերային հումք/, 0,78մլ/գ կամ ավելի բարձր՝ բնորոշ մածուցիկությամբ» բառերով, «Ծագման երկիրը» սյունակը «Օման» բառից հետո լրացնել «Թայվան, Թաիլանդ, Ինդոնեզիա, Սաուդյան Արաբիա, Վրաստան, Թուրքիա, Գերմանիա, Նիդերլանդներ, Հնդկաստան, Վիետնամ, Մալայզիա, Ուզբեկստան» բառերով։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ՆԻԿՈԼ ՓԱՇԻՆՅԱՆ

**ՀԻՄՆԱՎՈՐՈՒՄ**

**Հայաստանի Հանրապետության կառավարության 2020 թվականի ՆՈՅԵՄԲԵՐԻ 18-Ի թիվ 1811-Ա որոշման մեջ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ կատարելու մասին» Հայաստանի Հանրապետության կառավարության որոշման (ԱՅՍՈՒՀԵՏ` ՈՐՈՇՈՒՄ) ԸՆԴՈՒՆՄԱՆ**

1. **Անհրաժեշտությունը**

Սույն որոշման նախագծի մշակումը պայմանավորված է «ՕՎԱԼ ՊԼԱՍՏԻԿ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի իրականացումն ապահովելու անհրաժեշտությամբ:

1. **Ընթացիկ իրավիճակը և խնդիրները**

Հայաստանի Հանրապետության կառավարության 2020 թվականի նոյեմբերի 18-ի N 1811-Ա որոշմամբ բավարարվել էր գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատման արտոնությունից օգտվելու համար «ՕՎԱԼ ՊԼԱՍՏԻԿ» սահմանափակ պատասխանատվությամբ ընկերության կողմից ներկայացված հայտը: Ընկերությունը ներմուծել է հումք՝ պոլիմերային տարաների արտադրության համար։ Ներկայումս անհրաժեշտություն է առաջացել փոփոխել որոշ ապրանքատեսակների տեխնիկական բնութագրերը ներմուծման ընթացքում առաջացող խնդիրներից խուսափելու համար և ընդլայնել երկրների ցանկը, քանի որ ընկերությունը նշված ապրանքները ձեռք է բերում տարբեր երկրների մատակարարներից:

1. **Տվյալ բնագավառում իրականացվող քաղաքականությունը**

Արտոնության առկայությունը լուրջ խթան կհանդիսանա նոր ներդրումային ծրագրերի իրականացման և որպես հետևանք նոր աշխատատեղերի ստեղծման, ներդրումների ներգրավման, տեղական արտադրության և արտահանման խթանման համար:

1. **Կարգավորման նպատակը և բնույթը**

Որոշման նպատակն է ապահովել «ՕՎԱԼ ՊԼԱՍՏԻԿ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի շրջանակներում Հայաստանի Հանրապետության կառավարության 2020 թվականի նոյեմբերի 18-ի N 1811-Ա որոշմամբ սահմանված արտոնության կիրառումը ամբողջ ծավալով:

1. **Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը պատրաստվել է Հայաստանի Հանրապետության էկոնոմիկայի նախարարության կողմից:

1. **Ակնկալվող արդյունքը**

«ՕՎԱԼ ՊԼԱՍՏԻԿ» սահմանափակ պատասխանատվությամբ ընկերության կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնության տրամադրում:

1. **Այլ տեղեկություններ** (եթե այդպիսիք առկա են)

«Հայաստանի Հանրապետության կառավարության 2020 թվականի դեկտեմբերի 27-ի թիվ 1811-Ա որոշման մեջ լրացումներ և փոփոխություններ կատարելու» Հայաստանի Հանրապետության կառավարության որոշման նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՎԱՀԱՆ ՔԵՐՈԲՅԱՆ

**ԱՄՓՈՓԱԹԵՐԹ**

**Հայաստանի Հանրապետության կառավարության 2020 թվականի նոյեմբերի 18-ի թիվ 1811-Ա որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ շահագրգիռ մարմինների առարկությունների և առաջարկությունների**

|  |  |
| --- | --- |
| 1. ՀՀ ֆինանսների նախարարություն | 30-03-2021թ. |
| N 01/2-1/4511-2021 |
| 1. Դիտողություններ և առա­ջար­կու­թյուն­ներ չկան։ | Ընդունվել է։ |
| 2. ՀՀ պետական եկամուտների կոմիտե | 29-03-2021թ. |
| N 01/3-2/17588-2021 |
| 1. Դիմումին կից ներկայացված ցանկի 2-րդ տողի ապրանքի նկարագրությունը բավարար չէ ԵՏՄ ԱՏԳ ԱԱ դասակարգման ճշգրտության վերաբերյալ դիրքորոշում ներկայացնելու համար։  Հայտնում ենք նաև, որ «ՕՎԱԼ ՊԼԱՍՏԻԿ» սահմանափակ պատասխանատվությամբ ընկերությունը (ՀՎՀՀ 01205053, գրանցված 11.05.1995թ.) ըստ ներկայացրած վերջին՝ 2021թ. փետրվար ամսվա եկամտային հարկի և սոցիալական վճարի ամսական հաշվարկի ունի 458 հարկման բազա ունեցող վարձու աշխատողներ, որոնց միջին հարկման բազան կազմում է 191,315 դրամ: Ինչ վերաբերում է ընկերության շրջանառությունից ստացված տարեկան հասույթներին, ապա այս առումով հարկ է նկատի ունենալ, որ ընկերության կողմից իրացման վերաբերյալ դիմումին կից ներկայացված չէ տեղեկատվություն, ուստի նշված տեղեկատվությունը հանդիսանում է հարկային գաղտնիք և ենթակա չէ տրամադրման, իսկ 25.03.2021թ. դրությամբ ընկերությունը չունի հարկային մարմնի կողմից վերահսկվող պարտավորություն: | Ընդունվել է ի գիտություն։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՎԱՀԱՆ ՔԵՐՈԲՅԱՆ